Titanic

Titanic inggih punika film epik, roman, miwah grubug Amérika Serikat produksi warsa 1997 sané kasutradarain olih James Cameron. Film puniki nyritayang indik pitresnan Jack sareng Rose (kawatekang olih Leonardo DiCaprio miwah Kate Winslet) saking catur warna sané malianan ring ajeng kapal RMS Titanic  sané kelem ring pelayaran kapertama tanggal 15 April 1912.

Inspirasi Cameron ngaryaning film puniki wantah kasenengan saking bangké kapal RMS Titanic, dané meled ngwedar daging pikayunan indik rasa saking kahanan punika tur uning yéning tragédi campuhan sareng tresna asih pacang becik anggén sarana nyobyahang amanat. Produksi film kakawitin ring warsa 1995. Asiki rekonstruksi kapal Titanic kawangun ring Playas de Rosarito, Baja, California. Film puniki kadanain olih Paramount Pictures miwah 20th Century Fox tur pinaka film sané pinih mael dantuk kirang langkung $200 juta.

Titanic ngamolihang14 nominasi ring Academy Awards warsa 1998 miwah ngamolihang jayanti akéhnyané 11 minakadi Film Terbaik miwah Sutradara Terbaik. Film puniki taler dados sané pinih lais ring 12 warsa. Ring warsa pangawit 2010 film puniki kasaihin antuk film James Cameron lianan sané mamurda Avatar.

Pustaka